Správa zo zahraničnej pracovnej cesty12
1.	Účastník zahraničnej pracovnej cesty:
Meno, priezvisko, titul: Romana Kanovská, PhDr.
Pozícia: štatutárny zástupca - riaditeľka
Organizácia: Národný ústav certifikovaných meraní vzdelávania, Žehrianska 9, Bratislava
Znalosť jazykov: anglický, francúzsky
2.	Zahraničná pracovná cesta (ZPC):
Štát, mesto: Francúzsko, Paríž
Vykonaná v dňoch: 10. -15. 04. 2017
Názov prijímajúcej organizácie: PISA Governig Board (OECD)
Účel cesty: 43. zasadnutie riadiaceho výboru štúdie PISA (PISA Governing Board)
Spôsob financovania: z rozpočtu NÚCEM
3.	Rámcový program pobytu:
10.04.2017 - cesta Bratislava - Paríž
11.-13.04.2017 - rokovania podľa programu, pracovné stretnutia
14.04.2017 - pracovné stretnutie s pani veľvyslankyňou pri UNESCO v Paríži
15.04.2017 - cesta Paríž - Bratislava
4.	Stručný priebeh rokovaní:
Program 43. rokovania PGB bol zameraný na detailné analýzy pilotných meraní PISA 2015 a prípravu
hlavnej štúdie PISA 2018 ako aj zameranie nadväzujúcich inovatívnych cyklov štúdie PISA (2021 -
2024).
V úvodnej časti rokovanie boli predstavené analýzy, ktoré by mali ďalej viesť k ešte silnejšej
spolupráci s akademickou výskumnou komunitou. Rovnako konzorcium predstavilo PISA 2015
Tematické správy, ktoré budú publikované v rokoch 2017 a 2018. 24. mája 2017 budú zverejnené
výsledky finančnej gramotnosti. 21. novembra 2017 bude zverejnenie výsledkov štúdie PISA 2015
Collaborative Problem Solving (Volume V report).
Jadrom rokovaní bola príprava štúdie PISA 2018, konzorcium informovalo o procesoch vedúcich
k realizácii PISA 2018. Rovnako podalo správu o pláne analýzy výsledkov hlavného merania PISA
2018, a to kognitívnych testov aj dotazníkov. Súčasťou PISA 2018 bude meranie globálnych
kompetencií (Slovensko sa zapojí), vo vybraných krajinách prebehne elektronicky pilotné testovanie.
Hlavnou doménou PISA 2018 bude čitateľská gramotnosť, popri tom trendy v matematickej,
prírodovednej gramotnosti. Slovensko sa zapojí aj do zisťovania finančnej gramotnosti.
Sekretariát a pán A. Schleicher predstavili plány na meranie inovatívnych domén v PISA 2021. Vo
finančnej gramotnosti sa objaví viac interaktívnych úloh. Inovatívne domény budú experimentálne
overované v 6 ročnom cykle. V roku 2021 to bude kreatívne myslenie (Creative Thinking) v PISA 2021.	
' Správu zo ZPC je potrebné vypracovať do 5 dní od jej ukončenia a v papierovej aj v elektronickej forme
predložiť na schválenie manažérovi projektovej aktivity alebo projektovému manažérovi alebo vedúcemu
oddelenia/odboru.
" Každý účastník pracovnej cesty musí spracovať správu individuálne (správy sa musia líšiť jednotlivých
bodoch, najmä body 4., 5. a 7.)

Zisťovaná bude korelácia medzi CT a čitateľskou, matematickou a prírodovednou gramotnosťou.
Následne sú plánované digitálne kompetencie (aktivity).
Sekretariát tiež prezentoval PIAAC tematickú správu, ako určité kohorty zúčastnené v PISA reagovali
v meraní PIAAC.
Osobitným bodom rokovania bolo predstavenie výsledkov PISA 2015 Volume III - Well-being (životná
pohoda) žiakov. V závere rokovania bola predstavená správa o výdavkoch na rok 2016 v rámci
rozpočtu PISA.
Šéfka PGB a pán A. Schleicher v závere predstavili sumarizáciu názorov a odporúčaní zástupcov PGB
a ukončili pracovné rokovanie.	
5.	Osobitne vyhotovený očakávaný prínos ZPC:
Pravidelnou účasťou NÚCEM na zasadnutiach PGB má Slovensko priamy prístup k informáciám
a procesom, ktorými je riadený výskum štúdie OECD PISA na medzinárodnej úrovni. Dôležité sú aj
priame kontakty so zástupcami účastníckych krajín v PISA ako aj výmena skúseností.
6.	Spôsob zverejnenia výsledkov ZPC, prenos získaných informácií
Výsledky ZPC budú referované tímu NPM koordinátorov na internom pracovnom stretnutí.
Svojím podpisom súhlasím so zverejnením správy na internete.
Správu vypracoval: PhDr. Romana Kanovská
Správu schválil: Ing. Marian Galan, generálny riaditeľ Sekcie regionálneho školstva, MŠVVaŠ SR	
2